Antmirėliai

Antmirėliai arba Verbai (, nuo 1935 m. tik Werben, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 6 km į pietvakarius nuo Pilkalnio, 17 km į šiaurės vakarus nuo Stalupėnų, prie Eimenio.

Istorija 

Minimi nuo 1564–1565 m. Istoriniai pavadinimų rašybos variantai: Antmirelei, Werblaucken, Antmirelis. 1785 m. buvo karališkasis valstiečių kaimas su 11 ugniakurų, 1821 m. – mišrusis kaimas su 74 gyventojais. 1854 m. kaime buvo 22 gyvenamieji pastatai ir 190 gyventojų.  Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Enskiškių valsčiaus kaimas. Tikintieji priklausė Kusų evangelikų liuteronų parapijai. Kaimo pietuose buvo Budžiūnų pelkė.

Po Antrojo pasaulinio karo ar sovietmečiu išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

Gyventojai

Šaltiniai 

Pilkalnio apskrities gyvenvietės